A csapatjáték – mit tehetünk még az év hátralévő részében | EZO.TV
Főoldal / Cikkek / Asztrológia és horoszkóp / A csapatjáték – mit tehetünk még az év hátralévő részében
Asztrológia és horoszkóp, Spiritualitás
Augusztus végével egy nagyobb szakasz lezárását éljük. 30 év alatt sokat tanultunk, tapasztaltunk. 2014 karácsonya óta számot adhattunk „tudásunkról", de leginkább tettekben. „Először vala az ige." Az ige pedig nem más, mint a tett, a cselekvés. Ha tudod, teszed...
Szeptember első napjaitól eljött az "aratás" ideje. Vajon mit is arathatunk?
Amikor hatodikán, a Merkúr megállt, szembesülhettünk az elgondolásunk realitásával. A Telihold által gerjesztett feszültség a Napot és a Holdat is bevonta az intenzitás erősítésébe. A Szűzbe lépett Mars a négyesfogat negyedik eleme biztosította, hogy az érdeklődés középpontjában álló témától ne térhessünk el. A csodás ötödik elem, a Neptunusz, "együtt állt" a Holddal. A sikert csillogóbbá, az árnyékot sötétebbé tette. Ne siessük most el a döntést!
Mégis vannak, akik hurrá-optimizmussal vetik magukat a tettekbe, mások a kialakult káosz közepén törik a fejüket, hogy hova is kapjanak. A lehetőségeket mindenki másképp és másban éli meg. Ez függ a születési aszcendenstől. Van, aki maga teremti a helyzetet, mert neki az a feladata, van, akinek tálalják az elviselendőket. Ide illik a mondás „Jól gondold meg, hogy mit kívánsz, mert beteljesül." A hónap közepén kaptunk arra lehetőséget, hogy értelmes és hasznos tárgyalásokat folytassunk a személyünket érintő kérdésekről. Ajánlatos rendbe tenni a dolgainkat már a fejünkben. Félelmeinkkel, szorongásainkkal megteremthetjük azokat a helyzeteket, amelyekből kilábalva felismerjük az erőnket. Decemberig ezekkel küzdünk!
Emberi létünk mérföldköve a tanulás. Ha tudod, teszed. Ha csak beszélsz róla, még hiányzik a gyakorlat. Az időben, megfontoltan, mások létét, érdekeit figyelembe vevő tetteink nyerik el jutalmukat. A „ne árts" elvét nehéz betartani, mert sokszor látszólag ellentétesek a vélt érdekeinkkel, viszont hosszú távon – mint most – szembesülhetünk azzal, hogy a legnagyobb jóindulattal „ártottunk."
Mit tehetünk még az év hátralévő részében?
Fordítsunk nagyobb figyelmet a tornyosuló nehézségekre! Tervezzük meg a megoldást! Ne higgyünk abban, hogy majd elmúlik... A halogatás újabb nehézségeket szül! Találjuk meg azokat, akik irányt mutathatnak...
A jövő úgyis a tettekben mérhető!
Mérhetetlen tudással rendelkezik és a tanácsokat empatikusan, érhetően osztja meg. Rendszeresen kérek útmutatást és sosem csalódtam. Csak ajánlani tudom mindenkinek. Edina
HívjonNem elérhetőFoglalt
Sorselemző, Tarot kártyával és a püthagoraszi számmisztikával dolgozik. Bővebben